open-index/open-wikipedia-markdown huggingface dataset:
Harpalyke (mesiac)

**Harpalyke** alebo **Jupiter XXII** je retrográdny nepravidelný prirodzený satelit Jupitera. Bol objavený v roku 2000 skupinou astronómov z Havajskej univerzity vedených Scottom S. Sheppardom a dostal dočasné označenie **S/2000 J 5** až do augusta 2003, kedy bol pomenovaný podľa gréckej postavy Harpalyké.

Harpalyke má v priemere asi ~4 km, jeho priemerná vzdialenosť od Jupitera je 21,064 Gm, ktorú obletí každých 624,542 dní, s inklináciou 147° k ekliptike (147° k Jupiterovmu rovníku) a excentricitou 0,2441. Javí sa v sivých farbách (farebný index R-V=0,43), podobne ako planétky typu C.Harpalyke patrí do rodiny Ananke.

## Pozri aj
* Jupiter
* Mesiace Jupitera
* Rodina Ananke

## Externé odkazy

* Satelity Jupitera 
* MPEC 2001-A28: S/2000 J 2, S/2000 J 3, S/2000 J 4, S/2000 J 5, S/2000 J 6 
* Pomenovanie mesiaca 

Kategória:Mesiace Jupitera
Kategória:Astronomické objekty objavené v roku 2000
Praxidike (mesiac)

**Praxidike** alebo **Jupiter XXVII** je retrográdny nepravidelný prirodzený satelit Jupitera. Bol objavený v roku 2000 skupinou astronómov z Havajskej univerzity vedených Scottom S. Sheppardom a dostal dočasné označenie **S/2000 J 7** až do augusta 2003, kedy bol pomenovaný podľa gréckej postavy Praxidiké.

Praxidike má v priemere asi ~7 km, jeho priemerná vzdialenosť od Jupitera je 20,824 Mm, ktorú obletí každých 613,904 dní, s inklináciou 144° k ekliptike (143° k Jupiterovmu rovníku) a excentricitou 0,1840. Praxidike je druhým najväčším satelitom rodiny Ananke (predpokladané albedo 0,04).

## Pozri aj
* Jupiter
* Mesiace Jupitera
* Rodina Ananke

## Externé odkazy

* Jupiterove mesiace 
* MPEC 2001-A29: S/2000 J 7, S/2000 J 8, S/2000 J 9, S/2000 J 10, S/2000 J 11 
* Satelity Jupitera 
* Jupiterove vzdialené satelity 
* Vlastné orbitélne parametre - NASA 

Kategória:Mesiace Jupitera
Kategória:Astronomické objekty objavené v roku 2000
Titus

**Titus** alebo **Titus Flavius**, celým menom **Titus Flavius Vespasianus** (* 30. december 39, Rím – † 13. september 81, Aquae Cutiliae) bol rímsky cisár z Flaviovskej dynastie, ktorý vládol v rokoch 79 – 81.

V Rímskych dejinách patril k najobľúbenejším panovníkom. Obdobie jeho vládnutia patrilo k politicky najpokojnejším. Dni jeho vlády neboli napriek tomu šťastné, lebo v roku 79 došlo k najväčšiemu známemu výbuchu sopky Vezuv a zasiahnuté boli prekvitajúce Pompeje, Herculaneum a Stabiae. Krátko nato zachvátil Rím ničivý požiar, ktorý trval 3 dni a noci. Do tretice vypukol v Ríme mor. Cisár poskytol postihnutým pomoc zo štátnych prostriedkov a osobne organizoval pomoc. 

Vládol dva roky a dva mesiace. Za ten čas nedošlo k žiadny sporom so senátom, k nijakému politickému procesu, k nijakej poprave. Ak odhalil sprisahanie proti svojej osobe, porozprával sa so sprisahancami a pokúsil sa splniť ich želania. Keď ako 41 ročný zomrel vo svojom vidieckom sídle na zimnicu, ľud za ním úprimne smútil.

## Iné projekty

Kategória:Narodenia v 39
Kategória:Úmrtia v 81
Kategória:Cisári starovekého Ríma
Kategória:Flaviovská dynastia
Kategória:Rímski konzuli
Hermippe (mesiac)

**Hermippe** alebo **'Jupiter XXX** je retrogradívny prirodzený satelit Jupitera. Bol objavený v roku 2001 skupinou astronómov z Havajskej univerzity vedených Scottom S. Sheppardom a dostal dočasné označenie **S/2001 J 3** až do augusta 2003, kedy ho IAU pomenovala podľa gréckej postavy Hermippé.

Hermippe má v priemere asi ~4 km, jeho priemerná vzdialenosť od Jupitera je 21,182 Mm, ktorú obletí každých 629,809 dní, s inklináciou 151° k ekliptike (149° k Jupiterovmu rovníku) a excentricitou 0,2290. Hermippe patrí do rodiny Ananke.

## Pozri aj
* Jupiter
* Mesiace Jupitera
* Rodina Ananke

## Externé odkazy

* Jupiterove satelity 
* Jedenásť nových Jupiterových satelitov 
* Mesiace Jupitera, Saturnu a Uranu 

Kategória:Mesiace Jupitera
Kategória:Astronomické objekty objavené v roku 2001
Pasithee (mesiac)

**Pasithee** alebo **Pasitee** alebo **Jupiter XXXVIII** je retrográdny prirodzený satelit Jupitera. Bol objavený v roku 2001 skupinou astronómov z Havajskej univerzity vedených Scottom S. Sheppardom a dostal dočasné označenie **S/2003 J 6** až do augusta 2003, kedy bol pomenovaný podľa gréckej postavy Pasithea. 

Pasithee má v priemere asi ~2 km, jeho priemerná vzdialenosť od Jupitera je 23,307 Mm, ktorú obletí každých 726,933 dní, s inklináciou 166° k ekliptike (164° k Jupiterovmu rovníku) a excentricitou 0,3289. Pasithee patrí do rodiny Carme.

## Pozri aj
* Jupiter
* Mesiace Jupitera
* Rodina Carme

## Externé odkazy

* Jupiterove mesiace 
* Jedenásť nových satelitov Jupitera 
* Satelity Jupitera, Saturnu a Uranu 

Kategória:Mesiace Jupitera
Kategória:Astronomické objekty objavené v roku 2001
Arche (mesiac)

**Arche**  alebo **Jupiter XLIII** je retrográdny nepravidelný prirodzený satelit Jupitera. Bol objavený v roku 2002 skupinou astronómov z Havajskej univerzity vedených Scottom S. Sheppardom a dostal dočasné označenie **S/2002 J 1** až do roku 2005, kedy bol pomenovaný podľa gréckej postavy Arché.

Arche má v priemere asi ~, jeho priemerná vzdialenosť od Jupitera je 23,717 Gm, ktorú obletí každých 746,185 dní, s inklináciou 165° k ekliptike (162° k Jupiterovmu rovníku) a excentricitou 0,149. Arche patrí do rodiny Carme.

## Pozri aj
* Jupiter
* Mesiace Jupitera
* Rodina Carme

## Externé odkazy

* S/2002 J 1 
* MPEC 2002-Y22 : S/2002 J 1 
* Satelity Jupitera 

Kategória:Mesiace Jupitera
Kategória:Astronomické objekty objavené v roku 2002
Kale (mesiac)

**Kale** alebo **Jupiter XXXVII** je retrográdny nepravidelný prirodzený satelit Jupitera. Bol objavený v roku 2001 skupinou astronómov z Havajskej univerzity a dostal dočasné označenie **S/2001 J 8** až do augusta 2003, kedy bol pomenovaný podľa gréckej postavy Kalé.

Kale má v priemere asi , jeho priemerná vzdialenosť od Jupitera je 22,409 Gm, ktorú obletí každých 685,324 dní, s inklináciou 165° k ekliptike (166° k Jupiterovmu rovníku) a excentricitou 0,2011. Kale patrí do rodiny Carme.

## Pozri aj
* Jupiter
* Mesiace Jupitera
* Rodina Carme

## Externé odkazy

* Satelity Jupitera 
* Jedenásť nových Jupiterovych satelitov 
* Satelity Jupitera, Saturnu a Uranu 

Kategória:Mesiace Jupitera
Kategória:Astronomické objekty objavené v roku 2001
Taygete (mesiac)

**Taygete** alebo **Jupiter XX** je retrográdny nepravidelný prirodzený satelit Jupitera. Bol objavený v roku 2000 skupinou astronómov z Havajskej univerzity vedených Scottom S. Sheppardom a dostal dočasné označenie **S/2000 J 9** až do októbra 2002, kedy bol pomenovaný podľa mytologickej postavy Taygeté.

Taygete má v priemere asi , jeho priemerná vzdialenosť od Jupitera je 22,439 Gm, ktorú obletí každých 686,675 dní, s inklináciou 165° k ekliptike (163° k Jupiterovmu rovníku) a excentricitou 0,3678. Taygete patrí do rodiny Carme.

## Pozri aj
* Jupiter
* Mesiace Jupitera
* Rodina Carme

## Externé odkazy

* Jupiterove satelity 
* MPEC 2001-A29: S/2000 J 7, S/2000 J 8, S/2000 J 9, S/2000 J 10, S/2000 J 11 
* MPEC 2001-T59: S/2000 J 8, S/2000 J 9, S/2000 J 10 
* Mesiace Jupitera 

Kategória:Mesiace Jupitera
Kategória:Astronomické objekty objavené v roku 2000
Hegemone (mesiac)

**Hegemone** alebo **Jupiter XXXIX**, je prirodzený satelit Jupitera. Bol objavený v roku 2003 skupinou astronómov z Havajskej univerzity vedených Scottom S. Sheppardom a dostal dočasné označenie **S/2003 J 8** až do marca 2005, kedy bol pomenovaný podľa gréckej postavy Hegemoné.

Hegemone má v priemere asi ~3 km, jeho priemerná vzdialenosť od Jupitera je 23,703 Mm, ktorú obletí každých 745,500 dní, s inklináciou 153° k ekliptike (151° k Jupiterovmu rovníku) a excentricitou 0,4077. Hegemone patrí do rodiny Pasiphae.

## Pozri aj
* Jupiter
* Mesiace Jupitera
* Rodina Pasiphae

## Externé odkazy

* IAUC 8088: S/2003 J 8 (objav) 
* MPEC 2003-E24 : S/2003 J 8 (objav a efenerida) 
* IAUC 8502: Satelity Jupitera (pomenovanie mesiaca) 

Kategória:Mesiace Jupitera
Kategória:Astronomické objekty objavené v roku 2003
Sponde (mesiac)

**Sponde** alebo **Jupiter XXXVI**, je prirodzený satelit Jupitera. Bol objavený v roku 2001 skupinou astronómov z Havajskej univerzity vedených Scottom S. Sheppardom a dostal dočasné označenie **S/2001 J 5** až do augusta 2005, kedy bol pomenovaný podľa gréckej postavy Spondé.

Sponde má v priemere asi ~, jeho priemerná vzdialenosť od Jupitera je 24,253 Mm, ktorú obletí každých 771,604 dní, s inklináciou 154° k ekliptike (156° k Jupiterovmu rovníku) a excentricitou 0,443. Sponde patrí do rodiny Pasiphae.

## Pozri aj
* Jupiter
* Mesiace Jupitera
* Rodina Pasiphae

## Externé odkazy

* IAUC 7900: Satelity Jupitera (objav) 
* MPEC 2002-J54 : Jedenásť nových satelitov Jupitera (objav a efenerida) 
* IAUC 8177: Satelity Jupitera, Saturnu a Uranu (pomenovanie mesiaca) 

Kategória:Mesiace Jupitera
Kategória:Astronomické objekty objavené v roku 2001
Kalyke (mesiac)

**Kalyke** alebo **Jupiter XXIII,** je retrográdny prirodzený satelit Jupitera. Bol objavený v roku 2000 skupinou astronómov z Havajskej univerzity vedených Scottom S. Sheppardom a dostal dočasné označenie **S/2000 J 2** až do októbra 2002, kedy bol pomenovaný podľa gréckej postavy Kalyké. 

Kalyke má v priemere asi ~5,2 km, jeho priemerná vzdialenosť od Jupitera je 23,181 Mm, ktorú obletí každých 721,021 dní, s inklináciou 166° k ekliptike (165° k Jupiterovmu rovníku) a excentricitou 0,2140. Kalyke patrí do rodiny Carme.

## Pozri aj
* Jupiter
* Mesiace Jupitera
* Rodina Carme

## Externé odkazy

* Mesiace Jupitera 
* S/2000 J 2, S/2000 J 3, S/2000 J 4, S/2000 J 5, S/2000 J 6 
* Satelity Jupitera 

Kategória:Mesiace Jupitera
Kategória:Astronomické objekty objavené v roku 2000
Eukelade (mesiac)

**Eukelade** alebo **Jupiter XLVII** je retrográdny prirodzený satelit Jupitera. Bol objavený v roku 2003 skupinou astronómov z Havajskej univerzity vedených Scottom S. Sheppardom a dostal dočasné označenie **S/2003 J 1** až do marca 2005, kedy bol pomenovaný podľa gréckej postavy Eukeladé.

Eukelade má v priemere asi ~4 km, jeho priemerná vzdialenosť od Jupitera je 23,484 Mm, ktorú obletí každých 735,200 dní, s inklináciou 164° k ekliptike (165° k Jupiterovmu rovníku) a excentricitou 0,2829. Eukelade patrí do rodiny Carme.

## Pozri aj
* Jupiter
* Mesiace Jupitera
* Rodina Carme

## Externé odkazy

* Mesiace Jupitera 
* S/2003 J 1, 2003 J 2, 2003 J 3, 2003 J 4, 2003 J 5, 2003 J 6, 2003 J 7 
* Satelity Jupitera 

Kategória:Mesiace Jupitera
Kategória:Astronomické objekty objavené v roku 2003
Callirrhoe (mesiac)

**Callirrhoe** grécky Καλλιρρόη), alebo **Jupiter XVII**, je najvzdialenejší Jupiterov pomenovaný nepravidelný prirodzený satelit. Bol objavený 6. októbra 1999 projektom Spacewatch. Pôvodne bol označovaný ako asteroid (). Jeho obežnú dráhu okolo Jupitera objavil Timothy B. Spahr 18. júla 2000, a dostal označenie **S/1999 J 1** až do októbra 2002, kedy bol pomenovaný podľa gréckej postavy Kallirrhoé.

Callirrhoe má v priemere asi ~8,6 km, jeho priemerná vzdialenosť od Jupitera je 24,356 Mm, ktorú obletí každých 776,543 dní, s inklináciou 141° k ekliptike (140° k Jupiterovmu rovníku) a excentricitou 0,264. Callirrhoe patrí do rodiny Pasiphae.

## Pozri aj
* Jupiter
* Mesiace Jupitera
* Rodina Pasiphae

## Externé odkazy

* IAUC 7460: S/1999 J 1 (objav) 
* MPEC 2000-Y16: S/1975 J 1 = S/2000 J 1, S/1999 J 1 (objav a efenerida) 
* IAUC 7998: Satelity Jupitera (pomenovanie mesiaca) 
* Spacewatch - fotografia objavenia 

Kategória:Mesiace Jupitera
Kategória:Astronomické objekty objavené v roku 1999
Aoede (mesiac)

**Aoede**  alebo **Jupiter XLI**, je nepravidelný prirodzený satelit Jupitera. Objavila ho v roku 2003 skupina astronómov z Havajskej univerzity, ktorú viedol Scott S. Sheppard a dostal dočasné označenie **S/2003 J 7** až do marca 2005, kedy ho pomenovali podľa gréckej postavy Aoidé.

Aoede má v priemere asi ~4 km, jeho priemerná vzdialenosť od Jupitera je 23,044 Mm, ktorú obletí každých 714,657 dní, s inklináciou 160° k ekliptike (162° k Jupiterovmu rovníku) a excentricitou 0,4311. Aoede patrí do rodiny Pasiphae.

## Pozri aj
* Jupiter
* Mesiace Jupitera
* Rodina Pasiphae

## Externé odkazy

* IAUC 8087: Satelity Jupitera (objav) 
* MPEC 2003-E11 : S/2003 J 1, 2003 J 2, 2003 J 3, 2003 J 4, 2003 J 5, 2003 J 6, 2003 J 7 (objav a efenerida) 
* IAUC 8502: Satelity Jupitera (pomenovanie mesiaca) 

Kategória:Mesiace Jupitera
Kategória:Astronomické objekty objavené v roku 2003
Titus Flavius Vespasianus

**Titus Flavius Vespasianus** je meno dvoch rímskych cisárov:
*Vespasianus
*Titus Flavius

Vespasianus, Titus Flavius
Hurikán Katrina

thumb|Satelitná snímka hurikánu Katrina z 29. augusta 2005.
**Hurikán Katrina** bol tropický cyklón, ktorý 29. augusta 2005 spôsobil enormné škody na juhovýchode USA, a to tak priamo, ako aj prelomením hrádzí pri meste New Orleans, ktoré spôsobilo zaplavenie takmer celého územia mesta. Zasiahnuté boli štáty Florida, Louisiana (najmä oblasť New Orleans), Mississippi, Alabama a Georgia. Išlo o tretiu najväčšiu víchricu Atlantického oceána v roku 2005. Konečný počet obetí sa začiatkom septembra odhadoval na tisícky. Jeden milión ľudí sa stal bezdomovcami. Celkové škody sa odhadovali na vyše $108 miliárd dolárov.

Hurikán, ktorý občas dosahoval 5. stupeň intenzity sa považuje za jednu z najničivejších katastrof v dejinách USA. Hurikán vznikol 24. augusta nad Bahamami. Spočiatku sa presúval na severozápad, potom sa mimo bežných očakávaní stočil na juhozápad. 27. augusta prešiel ponad južný cíp Floridy a ocitol sa nad otvorenými vodami Mexického zálivu. Hurikán rýchlo nabral na sile a postupne dosiahol až najvyšší - 5. stupeň škály intenzity. Nárazy vetra vo vnútri hurikánu dosahovali rýchlosť vyše 400 km/h. Hurikán znova nabral severný smer a pomaly sa blížil k ústiu rieky Mississippi. Vyše 1,3 milióna ľudí v očakávaní katastrofy pobrežné územie opustilo, najmä v rámci nútenej evakuácie mesta New Orleans a okolia 28. augusta. Asi 20 000 – 60 000 ľudí v New Orleans, ktorých sa nepodarilo evakuovať, bolo umiestnených v budove Louisiana Superdome. V momente dosiahnutia pevniny 29. augusta sila hurikána dosahovala už len tretí stupeň – ale aj to stačilo na vzdutie hladiny mora a jeho preliatie do New Orleans. S naďalej klesajúcou intenzitou hurikán pokračoval na sever, 31. augusta dosiahol Welsville v štáte New York a 1. septembra zanikol.

Pri New Orleans, ktorý z veľkej časti leží pod hladinou mora, hurikánom spôsobené vlny prelomili dve hrádze, čo spôsobilo, že voda z jazera Pontchartrain neustále prúdila do mesta (1. septembra bolo zatopených 80% územia mesta). Začiatkom septembra bolo už hlásené, že ľudia v Louisiana Superdome postupne umierajú, a že v jeho okolí boli zapálené ohne.

Záchranu ľudí v oblasti skomplikoval popri záplave územia aj 
* výpadok prúdu, pitnej vody a ostatného zásobovania
* rabovanie
* útoky na záchranné tímy 
* skutočnosť, že federálna vláda s pôvodne požadovanej sumy na záchranné práce schválila len asi šestinu 
* ako aj skutočnosť, že americká vláda 36% najlepších príslušníkov Národnej gardy, ktorá bola do oblasti vyslaná, svojho času poslala do Iraku.

Hurikán spôsobil aj výpadok amerických vrtných ostrovov v Mexickom zálive, ktoré produkujú vyše ¼ amerických zásob ropy. Dôsledkom bolo enormné zvýšenie (v tom čase už beztak vysokej) ceny ropy na trhoch na vyše 70 dolárov/barel. Americká vláda preto rozhodla, že uvoľní strategické rezervy ropy. Podobné návrhy v Európe boli predbežne zamietnuté.

## Externé odkazy
* Taylor, J.: Africa in Our Midst: The media suppress Katrina’s lessons.

Katrina
Kategória:Tropické cyklóny
Kategória:Katastrofy v 2005
Karol Štúr

**Karol Štúr** (pseudonymy **Drahotín spod Rokoše**, **Drahotín Štúr**) (* 25. marec 1811, Trenčín – † 13. január 1851, Modra) bol slovenský básnik, kňaz a učiteľ.

## Životopis
Narodil sa ako najstarší syn učiteľa, pričom mal ešte troch mladších bratov a sestru. Vyrastal v Uhrovci, vzdelanie získaval na gymnáziu v Rábe, v Šoproni a na bratislavskom evanjelickom lýceu, ktoré ukončil v roku 1833. Tu aj v roku 1829 založil Spoločnosť česko-slovanskú (spolu so Samom Chalupkom, Danielom Lichardom a ďalšími) a v školskom roku 1832 – 1833 bol jej podpredsedom a knihovníkom. Vo vzdelávaní pokračoval štúdiom teológie a pracoval ako vychovávateľ v Záriečí. V rokoch 1835 – 1836 študoval v Berlíne, potom bol istý čas u rodičov v Uhrovci a od roku 1838 pôsobil ako kaplán vo Vrbovom. 

V roku 1839 sa stal profesorom a rektorom na evanjelickom gymnáziu v Modre, kde v roku 1843 prijal aj niekoľko študentov, ktorí odišli z bratislavského lýcea na protest proti zbaveniu jeho brata Ľudovíta profesúry. Od roku 1846 bol slovenským farárom v Modre a svoje profesorské miesto zveril Jánovi Kalinčiakovi. Priamo sa nezúčastnil na revolučnom hnutí v rokoch 1848 – 1849, no často bol perzekvovaný, a to aj pre činnosť brata Ľudovíta. Spolu boli proti maďarizácii podporovanej grófom Zayom. Zomrel ako 40-ročný,  ostala po ňom vdova a sedem detí, o ktoré sa staral ďalej jeho brat Ľudovít.

## Tvorba
Básne začal skladať ako študent, pričom vychádzal zo svojej záľuby v antických vzoroch. Svoje básne písal po česky. Medzi jeho diela patrí i časomerný žalospev na smrť profesora S. Zsigmondyho, žalospev na pamiatku smrti Karla Hynka Máchu, ale taktiež viacero prozaických útvarov s ľudovýchovným zameraním. Svoje diela publikoval v almanachu Plody a vo viacerých časopisoch. Svetobôľne nálady prekonával vo svojich dielach povzbudzovaním k činorodej práci, ale tiež čoraz jasnejšími slovanskými perspektívami. Okrem vlastnej tvorby sa tiež venoval prekladom z gréčtiny, kde prekladal najmä Platóna a Aristofana.

## Rodina
* otec: Samuel Štúr
* matka: Anna, rodená Michalcová
** bratia: Ľudovít, Samuel, Ján
** sestra: Karolína
* manželka: Rosina Emreszová
** deti (7):
*** Viliam
*** Oľga
*** Július
*** Karol
*** Ľudovít
*** Gustáv
*** Ladislav

## Dielo
*1836 – *Starobylí Řekové* (vyšlo v almanachu Plody)
*1836 – *Rozchod Hektora s Andromache* (vyšlo v almanachu Plody)
*1836 – *Mé rozkoše* (vyšlo v almanachu Plody)
*1836 – *Na odcházejícího Sokrata* (vyšlo v almanachu Plody)
*1844 – *Ozvěna Tatry*, dvojdielna báseň
** 1. časť – Zpěvy (lyrická): narieka nad biedou Slovákov, zaostalosťou ducha, národnou neuvedomelosťou a maďarizačným útlakom
** 2. časť – Pověsti (epická): vychádza z povestí o slovenských hradoch
**Nad hrobem Homerovým*
**Slavěny nářek*
**Pouť mladého pěvce*, žalospev na pamiatku smrti Karla Hynka Máchu
**Slzba*
**Dlhá chvíle*

## Referencie

## Zdroje
* (deti K. Štúra) Soznam príspevkov na Maticu slovenskú. In *[[Pešťbudínske vedomosti]]*, 15. 5. 1963, s. 4. Dostupné online v Digitálnej knižnici UKB

Kategória:Slovenskí evanjelickí kňazi
Kategória:Slovenskí spisovatelia
Kategória:Slovenskí básnici
Kategória:Slovenskí prozaici
Kategória:Osobnosti z Trenčína
Victoire Thivisol

**Victoire Thivisol** (* 6. júl 1991) je francúzska herečka.

Thivisol prvýkrát zapôsobila svojou úlohou vo filme Ponette, kde stvárnila postavu dieťaťa, ktoré sa musí vysporiadávať so smrťou svojej matky. Režisér Jacques Doillon ju objavil a obsadil do titulnej úlohy v Ponette, keď mala ešte len tri roky.

## Filmografia
* 1996 – *[[Ponette]]*
* 2000 – *[[Čokoláda (film)|Čokoláda]]*

Kategória:Francúzske filmové herečky
Domicián

**Domicián** alebo **Domitián** alebo **Domitian(us)** alebo **Titus Flavius Domitianus** (* 24. október 51, Rím – † 18. september 96, Rím) bol rímsky cisár z Flaviovskej dynastie, ktorý vládol v rokoch 81 – 96. Ako prvý rímsky cisár sa nechal, aj keď ešte nie v oficiálnom písomnom styku, oslovovať ako *Dominus et Deus*, čiže "Pán a Boh".

Domitianus bol mladším synom cisára Vespasiana a cisárom sa stal po smrti svojho brata Tita, ktorý zomrel po dvoch rokoch vlády ako bezdetný. Na rozdiel od svojich predchodcov, ktorí boli priam ukážkovými vzormi dobrého cisára sa Domitianus stal vzorom tyrana na tróne. Za jeho vlády došlo k novým sporom so senátom a ku ich krutému prenasledovaniu. Zaviedol sieť platených donášačov, premrhal štátne prostriedky. 

Vládol 15 rokov a aby prevýšil svojich predchodcov dôstojnosťou, dal sa titulovať dominus et deus „pán a boh“. Prestal spolupracovať so senátom. Aby sa preslávil vojnovými činmi, vypravil sa proti Dákom. Bojov sa zúčastňoval len ako pozorovateľ a mierovou zmluvu sa zaviazal platiť Dákom výpalné, no napriek tomu sa dal oslavovať ako víťaz a geniálny vodca. Rozvrátil štátne financie a v záujme talianskeho poľnohospodárstva vydal osobitný zákon o zákaze pestovať vinič. Dbal o výzdobu Ríma a svojimi sochami a palácmi ozdobil Rím. Názory iných filozofov vyvracal väznením a vypovedaním z Ríma. Knihy, ktoré zavrhol na základe správ donášačov o ich autoroch, dal vyhádzať z knižníc a páliť. Uplatňovaním zákona o urážke majestátu prekonal aj cisára Nera a čakal ho aj podobný osud. Keď sa mu stali rozsudky smrti a popravy bez rozsudkov denným programom, sprisahali sa proti nemu najbližší priatelia na čele s manželkou Domitiou a v roku 96 ho zabili. Za jeho vlády nastalo opäť prenasledovanie kresťanov, ktorí boli zväčša odsúdení na ukrižovanie alebo na predhodenie zvieratám v cirkuse.

## Referencie


## Pozri aj
* Vespasianus
* Titus Flavius

## Iné projekty

Domitianus
Domitianus
Domitianus
Kategória:Flaviovská dynastia
Kategória:Rímski konzuli
Kategória:Zavraždení vládcovia
Eduard z Woodstocku

**Eduard z Woodstocku, princ waleský**, známy ako *Čierny princ* (* 15. jún 1330, Woodstock, Anglické kráľovstvo – † 8. jún 1376, Westminsterský palác, Londýn), bol najstarší syn anglického kráľa Eduarda III. a Filipy z Hainaultu.

## Životopis
Narodil sa v paláci vo Woodstocku v grófstve Oxfordshire. V roku 1333 sa stal grófom z Chesteru, v roku 1337 vojvodom cornwallským (čím sa stal vôbec prvým anglickým vojvodom) a roku 1343 princom waleským. Eduard dokázal, že má bojový talent v bitke pri Kreščaku, keď mal iba šesťnásť rokov. O desať rokov neskôr porazil a zajal Jána II. v bitke pri Poitiers a v roku 1367 vyšiel ako víťaz z bitky pri Najere v severnom Kastílsku.

Eduard pokračoval v používaní waleských a anglických lukostrelcov v anglickej armáde a Angličania vďačia za svoje nasledujúce víťazstvá práve dlhému luku a nie kuši, ktorá bola používaná v iných oblastiach Európy. Eduard bol tiež jedným z prvých vojenských vodcov, ktorí zaviedli uniformu. Použil ju pre svoje cheshirské a flintshirské jednotky, ktoré boli odeté v zelenom a bielom.

Hovorí sa, že emblém princa Walesu, zložený z pierok a motta, *Ich Diene* (slúžim), bol prebratý od Jána Luxemburského, proti ktorému Eduard bojoval v bitke pri Kreščaku. Podľa legendy prišiel po boji Eduard k mŕtvemu telu českého kráľa a zobral jeho helmu lemovanú pštrosími pierkami a aj jeho heslo, *Ich Dien*. (slúžim) Avšak tento emblém a heslo nepoužíval výlučne len Čierny princ, ale aj jeho bratia. 

Eduard bol vychovaný so svojou sesternicou Janou z Kentu. Po svadbe s ňou v októbri roku 1361 ho vyslali vládnuť v mene svojho otca do Akvitánskeho vojvodstva, do ktorého v roku 1355 viedol výpravu. V tejto dobe mal Eduard dvoch synov, Eduarda (ktorý zomrel v mladosti) a Richarda, ktorý neskôr vládol ako Richard II., kráľ Anglicka. V roku 1367 dostal panstvo Biscay od Petra I. Kastílskeho. 

Jeho vojnová kampaň v mene Petra Kastílskeho, ktorý bol známy medzi svojimi nepriateľmi ako Peter Krutý, zničila Eduardove zdravie ako aj jeho financie a v roku 1371 bol donútený vzdať sa správy Akvitánska a vrátiť sa do Anglicka. Po pokuse zainteresovať sa do vlády Anglicka sa musel vzdať nádeje na obnovenie svojej vojnovej aktivity a zomrel 8. júna 1376 v meste Westminster, zanechávajúc za sebou svojho syna ako kráľovského dediča. Je pochovaný v canterburskej katedrále.

## Prezývka
Eduard nebol počas svojho života nazývaný Čierny princ. Vo svojej dobe bol známy ako Eduard z Woodstocku (podľa miesta svojho narodenia). Titul *Čierny princ* dostal až 200 rokov po svojej smrti. Jeho pôvod nie je známy, niektorí historici tvrdia, že nosil čierne brnenie alebo čierne rúcho na brnení. Je však možné, že toto pomenovanie mu udelili francúzski kronikári na základe zdrvujúcich porážok, ktoré uštedril Francúzsku.

## Iné projekty

## Externé odkazy
* www.mittelalter-genealogie.de
* Eduard, čierny princ

Kategória:Následníci trónu
Kategória:Plantagenetovci
Kategória:Nositelia Podväzkového rádu
Cierny princ Eduard
Kategória:Vojvodovia z Cornwallu
Kategória:Princovia z Walesu
Evliya Çelebi

**Evliya Çelebi**, vlastným menom **Mehmed Zilli ben Derviš Mehmed** (* 1611 – † 1682) bol turecký cestovateľ a spisovateľ.

## Život

Narodil sa v Istanbule ako syn hlavného palácového zlatníka Derviša Mehmed Zilliho. V mladosti získal široké vzdelanie. Študoval jazyky, literatúru, hudbu, kaligrafiu. Naučil sa naspamäť korán. Pomocou svojho strýka Melek Ahmed Pašu sa dostal do služieb sultána Murada IV. Po krátkej službe predčitateľa Koránu v sultánskom paláci sa zúčastnil na mnohých vojenských výpravách v rozličných častiach Osmanskej ríše. Ako cestovateľ prešiel mnohé krajiny v Európe (Ukrajinu, Krym, Rumunsko, Uhorsko, Albánsko, Grécko, Bulharsko), Blízkom východe (Anatólia, Sýria, Palestína, Arabský polostrov, Irak, Kaukaz) a Afriku. 

Trikrát navštívil aj územie dnešného Slovenska. V roku 1661 prišiel zo Sedmohradska do Košíc. V rokoch 1663-64 sa zúčastnil bitky pri Parkane (Štúrovo), obliehania a dobytia Nových Zámkov. Navštívil Šurany, Nitru a Levice. V roku 1665 navštívil Bratislavu, Leopoldov, Hlohovec a znovu Nitru, Šurany a Nové Zámky.

## Dielo
Svoje poznatky, skúsenosti a zážitky z ciest zaznamenal na konci svojho života v desaťzväzkovom diele *Kniha ciest*, ktoré poskytuje najrozličnejšie historické, geografické, etnografické a jazykové údaje o precestovaných krajinách.

Kategória:Narodenia v 1611
Kategória:Úmrtia v 1682
Kategória:Tureckí spisovatelia
PC

**PC** môže byť skratka pre:
*osobný počítač
*Press canadienne, kanadská spravodajská agentúra

**P.C.** môže byť:
*post Christum
Raymond Clarence Ewry

**Raymond Clarence Ewry** (* 14. október 1873, Lafayette, Indiana, USA – † 29. september 1937, New York) bol americký skokan z miesta, viacnásobný olympijský víťaz.

Ako dieťa prekonal detskú obrnu a usilovným cvičením sa z invalidného vozíka dostal až na stupne víťazov olympijských hier. V roku 1890 začal študovať na Purdue University. Po absolvovaní odišiel do New Yorku, kde vstúpil do newyorského atletického klubu (New York Athletic Club).

V roku 1900 prekonal svetový rekord v skoku do výšky z miesta výkonom 163 cm. Na II. Olympijských hrách v Paríži zlepšil svoj rekord na 165,5 cm a vyhraj aj skok do diaľky z miesta (321 cm) a trojskok bez rozbehu (10,58 - SR). Skoky z miesta boli novinkou II. olympijských hier a vydržali na ich programe až do roku 1912. Po prvej svetovej vojne sa už v týchto disciplínach nesúťažilo.

Tieto tri olympijské víťazstvá zopakoval aj na III. LOH v St. Louis (USA) v roku 1904.

Na medziolympiáde v Aténach v roku 1906 vyhral skok do výšky a skok do diaľky. Trojskok z miesta už na programe nebol.

Svoju zbierku olympijských medailí dokončil v roku 1908 v Londýne na IV. olympijských hrách víťazstvami v skoku z miesta do výšky (157 cm) a do diaľky (333 cm).

## Iné projekty

## Externé odkazy
* Stručná biografia R. C. Ewryho  
* Životopis na webe Olympionikov zapísaných do Siene slávy USA 
* Slávni olympionici 

Kategória:Skokani do diaľky z miesta USA
Kategória:Skokani do výšky z miesta USA
Kategória:Trojskokani USA
Kategória:Absolventi Purdue University
Kategória:Olympijskí víťazi USA
Kategória:Osobnosti z Lafayette (Indiana)
Zoznam mačacích plemien

Šľachtením vznikol z mačiek domácich celý rad plemien. U niektorých bola dokonca vmiešaná krv divých mačiek. Tak vznikli napríklad plemená bengálska mačka, savannah alebo pixiebob. Iné druhy zasa vznikli prirodzenou mutáciou génov a človek selekciou tento gén upevnil – manx, niektoré rex, sphynx.

Extrémne prešľachtenie niektorých plemien vedie ku zdravotným problémom – hluchota bielych mačiek, chýbajúci chvost u manx, či chýbajúca srsť u sphynx a skrátenie končatín u munchkin a podobne.

## Galéria

Gatto persiano Ettore-2.jpg|Perzská mačka
Norwegian forest cat.jpg|Nórska lesná mačka
Valentino.jpg|Abesínska mačka
Cornish rex2.jpg|Cornish Rex
Anastcia portrait.jpg|Devon Rex
RussianBlueCat.jpg|Ruská modrá
Orientalshorthairs2.jpg|Orientálne krátkosrsté
Birma seal u tortie point.jpg|Birmy
Sleepy 3-year-old Red-Mackerel-tabby-with-white male Maine Coon cat.JPG|Mainská mývalia mačka
Veda,chat-adulte-mâle-race-korat.JPG|Korat
Ragdoll Blue Colourpoint.jpg|Ragdol
Scottish fold.jpg|Škótska klapouchá
Ocicat-playing.jpg|Ocicat
Gato esfinge 2.jpg|Sphynx


## Zdroj
* Uznané plemená organizácie TICA 


Mačacích plemien
Perzská mačka

**Perzská mačka** patrí medzi najstaršie známe plemená. Má spoločný štandard s exotickými krátkosrstými mačkami a colourpointmi.

## História
Perzská mačka patrí medzi najstaršie čistokrvné plemená mačiek vôbec. Do Európy sa rozšírila podľa niektorých prameňov v roku 1626 a podľa iných už roku 1520, zrejme z Iránu, Arménska, Turecka či Iraku, ale za jej vlasť je vo všeobecnosti považované Anglicko. Tieto mačky, ktoré doviezol Nicolas Claude Fabri de Peiresac, boli ale skôr podobné tureckej Angore ako typickej peržanke. Súčasne priviezol Pietro de la Valle ďalšie mačky s guľatejšími hlavami a oveľa hustejšou srsťou z Perzie. Začalo dochádzať ku kríženiu oboch plemien, keďže obe mali dlhú srsť a veľmi sa k sebe hodili. Peržanka sa rýchlo stala symbolom postavenia, moci a bohatstva, takže si čoskoro našla cestu na európske dvory a sídla vtedajšej šľachty. Perzská mačka s krátkou srsťou sa nazýva exotická mačka. Je vo všetkých farebných variantoch ako mačka perzská. Vo FIFe sa tieto dve plemená, tj. perzská a exotická, smú krížiť medzi sebou a vo vrhu týchto rodičov sa môžu objaviť obe dve plemená. Niekedy sa stane, že sa perzskej a exotickej narodí len perzská (častejšie) alebo len exotická (veľmi zriedkavo) mačka.

## Plemenný štandard
**FARBY**
* Jednofarebné tzv. plné farby
* Dvojfarebné (Bikolóri)
* S kresbou
* S odznakmi
* S tipingom

## Galéria

File:PER Adele Fleur de Mireille (11338493856).jpg
File:Green Eyes - Flickr - Franco Vannini.jpg
File:PER Fluffy Fancy Antony (5468896948).jpg
File:Persa negro.JPG
File:A tomcat.JPG


Kategória:Plemená mačiek
Kategória:Plemená mačiek z Iránu
Exotická mačka

**Exotickú mačku** vyšľachtili v Spojených štátoch amerických krížením perzskej mačky s britskou krátkosrstou mačkou a americkou krátkosrstou mačkou. Podobajú sa na perzské mačky, majú však krátku a hustú srsť. Kríženci perzských mačiek s americkými mačkami krátkosrstými boli v Spojených štátoch amerických vystavovaní už začiatkom šesťdesiatych rokov, ale len ako mačky domáce, bez príslušnosti k určitému plemenu. V roku 1966 bolo rozhodnuté, že by sa tieto mačky mali chovateľsky podchytiť. Bol vypracovaný štandard a plemenu bol vcelku náhodne pridelený názov exotická mačka. Americká chovateľská organizácia CFA toto plemeno uznala už v roku 1967. Okolo roku 1982 boli prví jedinci dovezení do Európy – do Nemecka, Švajčiarska, Škandinávie. FIFe vzala exotické mačky na milosť až v roku 1984, a to v identických farbách, aké majú perzské mačky. 

Kategória:Plemená mačiek
Kategória:Plemená mačiek z USA
Britská mačka

**Britská krátkosrstá mačka** sa začala chovať po roku 1900 v Anglicku. Vyšľachtili ju z perzských mačiek a domácich mačiek s mohutnou stavbou tela a zo začiatku ich chovali výhradne v módnej modrej farbe. Až prikríženie perzských mačiek vnieslo do chovu britských mačiek základ rôznych farebných variantov. Britská mačka je v dnešnej dobe bezpochyby jedno z najpopulárnejších plemien. Je to najmä vďaka jej dobromyseľnej povahe, nádhernej mohutnej stavbe tela i hebkej srsti.

## Charakter

O britských mačkách sa traduje, že sú to mačky s pokojnou a vyrovnanou povahou. V mačacom veku sú rovnako hravé a živé ako mačiatka iných plemien. Dobre sa znášajú s inými domácimi zvieratami. Dokážu sa zabaviť aj samy a čakanie na príchod ľudských členov rodiny si krátia spánkom. Sú vhodné pre ľudí, ktorí chcú mať v mačke pokojného domáceho spoločníka. Britské mačky nie sú agresívne; takéto správanie je skôr zriedkavé a aj používanie pazúrov sa považuje za vzácne.

## Štandard
Britská mačka je stredne veľká až veľká mačka. Má krátku a hustú srsť s dobre vyvinutou podsadou. Britky majú mohutnú, guľatú hlavu s masívnou lebkou. Nos je krátky, široký a rovný. Malé uši sú mierne zaoblené, široko posadené. Britky majú veľké a okrúhle oči oranžovej alebo medenej farby, povolené je aj modré (u colours pointov so siamským zafarbením srsti) alebo zelené (u strieborných s kresbou) zafarbenie dúhovky.

## Zafarbenie srsti

### Základné farby
Britky sa pôvodne vyskytovali výlučne s modrou srsťou. Medzi základné farby okrem modrej dnes patrí tiež biela, čierna, lilavá krémová, zlatá, čokoládová, červená a ich korytnačinový variant (napr. modrokorytnačinová, čiernokorytnačinová a pod.)

### Varianty s bielou
Britské mačky sa vyskytujú aj v kombinácii rôznych farieb s bielou:

* bicolour: biela pokrýva 1/4 až 1/2 tela, 
* harlekýn: biela pokrýva viac ako 1/2 tela,
* van: biela pokrýva celé telo okrem chvosta a škvŕn na hlave.
 

Obrázok:Chamiro.jpg|Britská krátkosrstá, červená s kresbou
Obrázok:BritishShorthairYoung.jpg|Mačiatko britskej krátkosrstej, čokoládová
Obrázok:British_Shorthair_grey.jpg|Lester zo Žitného ostrova, britská modrá


### Varianty s kresbou
Kresba sa u britiek vyskytuje vo všetkých povolených farbách. Vyskytujú sa tieto kresby (v zátvorke je uvedený EMS kód - plemeno: BSH, povolená farba, povolená kresba):

* mramorovaná - classic tabby alebo blotched - BSH farba 22,
* tigrovaná - mackerel tabby - BSH farba 23,
*bodkovaná - spotted tabby - BSH farba 24,
*s tikingom - ticked tabby - BSH farba 25,
*tieňová - shaded - BSH farba 11.

### Varianty s pigmentáciou
Mačky plemena britská krátkosrstá sa už chovajú aj vo farebnej kombinácii "s odznakmi". Odborne sa to nazýva siamska pigmentácia. Povolené sú všetky farby, s kresbou aj bez kresby, s bielou aj bez bielej. Tieto zvieratá majú celoživotne modré oči.

Kategória:Plemená mačiek
Kategória:Plemená mačiek zo Spojeného kráľovstva
Albedo

thumb|Percento difúzne odrazeného slnečného svetla vo vzťahu k rôznym povrchom na Zemi
**Albedo** je miera odrážavosti telesa alebo jeho povrchu. Je to dôležitý pojem v klimatológii a astronómii, pričom presná definícia sa podľa odboru odlišuje.

## Albedo vo fyzike
Vo všeobecnosti vo fyzike ide o mieru odrážavosti difúzne odrážajúcej matnej plochy. 

## Albedo v klimatológii/meteorológii/astronómii
Je to schopnosť daného druhu zemského povrchu (prípadne iného vesmírneho telesa) odrážať žiarenie Slnka a oblohy. Je to desatinné číslo, ktoré sa zvyčajne vyjadruje percentuálne od 0 do 100 percent. Pomer závisí od frekvencii žiarenia; ak sa nešpecifikovaná, berie sa do úvahy priemer v rámci viditeľného svetla. Závisí aj od uhla dopadu žiarenia; ak sa nešpecifikuje, predpokladá sa pravý uhol. Napríklad albedo čerstvého snehu dosahuje až 98 percent. To znamená, že až 98 percent svetelných lúčov sa odrazí a iba 2 percentá sa pohltia. Povrch oceánov má albedo nízke, iba 5 percent; až 95 percent žiarenia voda pohltí.

V astronómii sa albedo ráta ako pomer množstva odrazeného žiarenia k množstvu dopadajúceho žiarenia. 
Celkové množstvo svetla odrazené od telesa do všetkých smerov, delené množstvom svetla, ktoré na teleso dopadá, je tzv. sférické alebo *Bondovo albedo*. (Ak ide o rovinnú, nie o guľovú plochu, tento pomer sa označuje ako *Lambertovo albedo*.) Sférické albedo je bezrozmerná veličina A s hodnotami v intervale 0 ≤ A ≤ 1. Pomer množstva svetla, ktoré k pozorovateľovi prichádza od telesa pri nulovom fázovom uhle v opozícii, k množstvu svetla, ktoré by k pozorovateľovi prichádzalo z kruhového disku s dokonalo matným povrchom rovnakého priemeru, ako teleso umiestené kolmo na Slnko v tom istom bode ako teleso, je geometrické albedo. *Geometrické albedo* je bezrozmerná veličina, ktorá môže byť menšia aj väčšia, ako 1; nevyjadruje celkovú odrážavú schopnosť telesa, iba časť odrazeného svetla, ktoré sa pozoruje na Zemi, ak je teleso v opozícii. Väčšina telies slnečnej sústavy sa zo Zeme dá pozorovať len pri malých fázových uhloch (napr. Mars pri menej ako 42°, Jupiter do 11°, Saturn do 6°), celkové albedo týchto telies sa určuje zo vzťahu A = p (α).q, kde p (α) je geometrické albedo pre daný fázový uhol a q je fázový faktor, ktorý závisí od druhu povrchu telesa.

V jadrovom reaktore je to veličina, ktorá charakterizuje odrážavosť danej látky pre neutróny.

## Literatúra
*

Kategória:Astrofyzika
Kategória:Astronómia
Kategória:Bezrozmerné veličiny
Kategória:Elektromagnetické žiarenie
Kategória:Jadrová fyzika
Ruská modrá mačka

**Ruská modrá mačka** je druh mačky. Vyznačuje sa jedinečným sfarbením srsti modrej farby so strieborným leskom a elegantnou stavbou tela. Má dlhé, štíhle nohy a štíhle pretiahnuté telo, chvost sa zužuje do mierneho hrotu. Hlava je klinovitá. Táto mačka sa vyskytuje tiež v čiernej, bielej. Biely a čierny variant nie je uznaný ako oficiálne plemeno podľa FIFe, pod ktorých záštitou sú všetky súťaže na Slovensku, avšak WCF tieto varianty uznáva. Má mať čo najžiarivejšie zelené oči, no v minulosti to boli smaragdové oči. Rezervovaná a veľmi distingvovaná mačka, ideálna do bytu, pretože ako jedna z mála, nemá deštrukčné sklony. Podľa legendy sa tieto mačky objavili na lodiach z ruského prístavu Archangeľsk, ktoré ich doviezli do Británie v 19. storočí. Podľa britského štandardu je ich najdôležitejším znakom jemná, lesklá, hustá, dobre izolujúca srsť s podsadou. V roku 1893 boli zapísané do knihy Herrisona Weira - Our cats pod názvom Ruská modrá, ale od roku 1917 až do roku 1948 sa označovali za orientálne modré. Množstvo mien, ktoré má ruská modrá, svedčí  o zmätku, ktorý vládne okolo jej pôvodu. Sú závažné dôkazy, že je prirodzeným ruským plemenom. Potvrdzuje to veľký výskyt ruských modrých po dlhú dobu vo Švédsku. Spočiatku bola známa ako Archangelská mačka, pretože niekoľko
exemplárou tohto druhu priniesli námorníci... 

Kategória:Plemená mačiek
Kategória:Plemená mačiek z Ruska
Eduard III.

**Eduard III.** môže byť:
*svätý Eduard, anglický kráľ 1042 - 1066, pozri Eduard Vyznávač
*anglický kráľ 1327 - 1377, pozri Eduard III. (Anglicko)
*Shakespearova hra, pozri Eduard III. (Shakespeare)
Linecký mier

**Linecký mier** bol mier uzavretý v Linzi 16. decembra 1645 medzi cisárom Ferdinandom III. a Jurajom I. Rákocim, ktorý ukončil protihabsburské povstanie Juraja I. Rákociho.  

Po smrti Ferdinanda III. (1657) sa mier prestal dodržiavať.

## Obsah
Cisár pristúpil na požiadavky, požadoval však, aby nezasahoval do vecí kráľovstva
Mier:
*potvrdil náboženskú slobodu a výsady šľachty a náboženskú slobodu aj pre poddaných
*Rákoci získal Tokaj a ďalších 7 stolíc na severovýchode kráľovského Uhorska
*protestantom bolo vrátených 90 kostolov (požadovali navrátenie 400 kostolov)

Kategória:Dejiny Slovenska
Bayerovo označenie

**Bayerovo označenie** je označenie 1564 jasných hviezd. Toto označenie zaviedol Johann Bayer vo svojom hviezdnom atlase *[[Uranometria]]* v roku 1603. Označenie pozostáva z gréckeho písmena a genitívu latinského názvu súhvezdia, v ktorom sa hviezda nachádza.

Najjasnejšia hviezda v danom dúhvezdí býva spravidla označená ako alfa, menej jasná beta, ešte menej jasná gama, atď. až po omegu. Nie vždy to však platí, napríklad najjasnejšia hviezda v súhvezdí Drak je Etamin (gama Draconis), ale označenie alfa nesie hviezda Thuban. Bayerovo označnie dostalo aj niekoľko nehviezdnych objektov, napr. hviezdokopa Chí Persei alebo Omega Centauri.

## Pozri aj

* Flamsteedovo označenie
* Bayerove objekty

Kategória:Astronomické katalógy hviezd
Kategória:Eponymické termíny v astronómii
Flamsteedovo označenie

**Flamsteedovo označenie** hviezd je podobné Bayerovému označeniu s tým rozdielom, že namiesto gréckych písmen sa používajú číslice. Každá hviezda je označená číslom a genitívom súhvezdia, v ktorom sa nachádza.

## Pozri aj

* Flamsteedove objekty

Kategória:Astronomické katalógy hviezd
Kategória:Astronómia
Purdue University

thumb|Budova univerzity
**Purdue University** bola založená v 1869 a pomenovaná po patrónovi Johnovi Purdue, začínala so 6 učiteľmi a 39 žiakmi. Cieľom bolo poskytnúť študentom poľnohospodárstva a strojárstva odborné vzdelanie. Hlavné školské budovy sa nachádzajú na západe mesta Lafayette, Indiana (126 míľ juhovýchodne od Chicaga a 65 míľ severne od mesta Indianapolis). Univerzita má 5 školských komplexov a početné vedecké pracoviská.

## Známi absolventi a profesori
### Profesori
* Herbert C. Brown - chemik, nositeľ Nobelovej ceny 1979
* Paul Erdős - maďarský matematik
* Amelia Earhartová - pilotka
* Alan J. Perlis - informatik
* Julian Schwinger - teoretický fyzik, nositeľ Nobelovej ceny 1965
* Vernon L. Smith - ekonóm, nositeľ Nobelovej ceny 2002

### Absolventi
* Neil Armstrong - astronaut a prvý človek na Mesiaci
* Eugene Cernan - astronaut a doteraz posledný človek na Mesiaci
* John Blaha - astronaut
* Roy D. Bridges - astronaut
* Roger Bruce Chaffee - astronaut
* Richard Covey - astronaut
* Ward Cunningham - počítačový programátor
* Ray Ewry - olympijský víťaz v skoku z miesta
* Virgil Ivan Grissom - astronaut
* Michael McCulley - astronaut
* Ben Roy Mottelson - dánsky fyzik, nositeľ Nobelovej ceny 1975
* Edward Mills Purcell - fyzik, nositeľ Nobelovej ceny 1952
* Loren Shriver - astronaut
* Chesley Sullenberger - dopravný pilot, známy vďaka úspešnému núdzovému pristátiu na rieke Hudson
* Donald Williams - astronaut

## Iné projekty

## Externé odkazy
* Purdue University - oficiálna stránka univerzity (po anglicky)


Kategória:Vysoké školy v Indiane
Viktor Béreš

Ing. **Viktor Béreš** (* 21. august 1977, Košice) je slovenský ekonóm a predseda mimoparlamentnej politickej strany NAJ - Nezávislosť a Jednota. V komunálnych voľbách v roku 2018 neúspešne kandidoval na post primátora Bratislavy.

## Vzdelanie
Béreš vyštudoval na Ekonomickej univerzite Bratislava s vyznamenaním. Plynule hovorí anglicky aj nemecky. Je držiteľom certifikátu z Wirtschaftsunivertsität vo Viedni.

## Politická kariéra
Viktor Béreš bol poslancom Národnej rady SR od septembra 2003 za stranu ANO. V roku 2005 však z ANO odišiel a vzdal sa aj funkcie poslanca parlamentu. Stranu Béreš kritizoval z nedostatočného liberalizmu, tá ho naopak obvinila z brania úplatkov.

V roku 2016 sa stal jedným zo spoluzakladateľov politickej strany NAJ - Nezávislosť a jednota a odvtedy je jej predsedom. 
Program strany NAJ deklaruje ukončiť mocenský vplyv finančných skupín a oligarchie na chod Slovenska. Zároveň Béreš deklaroval, že chce zachovať slobodné podnikanie a súčasne zaviesť čiastočnú reguláciu v oblasti energetiky a poľnohospodárstva. Ďalšie jeho ciele sú potravinová sebestačnosť a zásadné zvýšenie miezd a dôchodkov, ktoré majú podľa jeho analýz údajne pomôcť napredovaniu slovenskej ekonomiky.

V Bratislave by v prípade zvolenia za primátora bojoval proti developerom a reklamnému smogu.

## Referencie


Kategória:Slovenskí ekonómovia
Kategória:Slovenskí politici
Kategória:Politici ANO
Kategória:Predsedovia slovenských politických strán
Kategória:Poslanci NR SR (2002 – 2006)
Kategória:Absolventi Ekonomickej univerzity v Bratislave
Kategória:Osobnosti z Košíc
Apollo (podnik)

[thumb|Čerpacia stanica patriaca spoločnosti Apollo v [Bratislava|Bratislave]]
[right|thumb|Horiaca rafinéria Apollo po ničivom [Bombardovanie Bratislavy 16. júna 1944|americkom nálete zo 16. júna 1944]]
[right|thumb|Nápis na moste [Most Apollo|Apollo]]

**Apollo** bola akciová spoločnosť založená roku 1895, ktorá v roku 1896 uviedla v Bratislave do prevádzky tzv. **rafinériu Apollo** alebo **bratislavskú Apollku**. Bola známou rafinériou minerálnych olejov a vyrábala benzín, petrolej, parafín, sviečky, vazelíny, asfalt, dokonca aj suchý ľad. 

Rafinériu, nachádzajúcu sa pri dnešnom severnom nájazde na most Apollo, bombardovali americké vzdušné sily 16. júna a 20. septembra 1944. Spolu na objekty rafinérie zhodili 595,5 ton bômb. Po prvom nálete zo 16. júna bola rafinéria zničená na 80 %, ale do septembra sa podarilo obnoviť jej produkciu asi na štvrtinu. Druhý nálet už rafinériu definitívne vyradil z prevádzky, ktorá bola obnovená až v máji 1945. Spojenci vyhodnotili rafinériu ako zničenú a potom ju už uvádzali len ako príležitostný cieľ. V tom čase patrila spoločnosti I.G. Farben. V roku 1946 boli pozostatky závodu Apollo znárodnené a začlenené do národného podniku Slovenské rafinérie minerálnych olejov, ktorý bol roku 1949 premenovaný na národný podnik Slovnaft (dnes Slovnaft, a.s.). Rafinéria ešte vyrábala do roku 1963, potom sa presťahovala do novej lokality za mestom vo Vlčom hrdle.

## Referencie

## Pozri aj
* Bombardovanie Bratislavy 16. júna 1944
* Bombardovanie Bratislavy 20. septembra 1944
* Kablo 
* Gumon 
* Matador 

Kategória:Podniky v Bratislave
Kategória:Zaniknuté podniky na Slovensku
Kategória:Dejiny Bratislavy
Kategória:Zaniknuté podniky v Česko-Slovensku
Nitriansko

**Nitriansko** môže byť:
*Nitra a okolie
*Nitrianske kniežatstvo
*Malé Nitriansko (podľa J. Steinhübela provinčné kniežatstvo v juhozápadnej časti Nitrianskeho kniežatstva)

## Referencie
Nitrava

**Nitrava** môže byť historický názov (zhruba v 9. storočí):
*mesta resp. hradu Nitra, pozri Nitra a Nitriansky hrad
*rieky Nitra, pozri Nitra (rieka)
*(hypoteticky:) Nitrianskeho kniežatstva do začiatku 10. stor., pozri Nitrianske kniežatstvo

## Zdroje
* 
*
Vlastimil Ondrejka

JUDr. **Vlastimil Ondrejka** (* 27. jún 1953) je slovenský právnik (advokát) a politik, ktorý bol členom predsedníctva *de facto* zaniknutej Aliancie nového občana (ANO) a bývalý primátorom Sečoviec v rokoch 19912002.

Ondrejka nastúpil 5. novembra 2002 ako náhradník na neuplatňovaný mandát poslanca Národnej rady SR Rudolfa Chmela. Po tom ako Rudolf Chmel odstúpil z funkcie ministra kultúry a začal si uplatňovať svoj poslanecký mandát, mandát Vlastimila Ondrejku 24. mája 2005 zanikol.

## Referencie

## Externé odkazy
* Vlastimil Ondrejka v zozname poslancov NR SR

Kategória:Osobnosti zo Sečoviec
Kategória:Slovenskí právnici
Kategória:Slovenskí advokáti
Kategória:Slovenskí politici
Kategória:Politici ANO
Kategória:Poslanci NR SR (2002 – 2006)
Kategória:Primátori slovenských miest
Mainská mývalia mačka

náhľad|250px|mačiatka mainskej mývalej mačky
**Mainská mývalia mačka** je jedno z najstarších a najpočetnejších amerických plemien. Plemeno vzniklo pravdepodobne krížením mohutných amerických mačiek, ktoré žili na farmách Nového Anglicka a Mainu a dlhosrstých mačiek z Európy (Nórska lesná mačka), ktoré sa plavili s námorníkmi. V roku 1860 bolo toto plemeno vystavené na výstave mačiek v New Yorku, jeho registrácia prebehla v roku 1861 a vyhralo prvú cenu na výstave v Madison Square Garden roku 1895. Toto plemeno sa najviac preslávilo svojou ohromnou veľkosťou a mohutnou srsťou. Mainská mývalia mačka, je tá najväčšia domáca mačka, ktorú si môžete zabezpečiť ako maznáčika. Je taktiež veľmi priateľská a inteligentná. Môžete toto plemeno nechať chvíľku osamote, ale nie dlho, mainecoony (mainské mývalie mačky) nemajú samotu príliš v láske, ale tak isto ako my potrebujú niekedy svoj pokoj a priestor.

Kategória:Plemená mačiek
Kategória:Plemená mačiek z USA